[{"text_idx": "#000000", "text": "Finon de januaro laborantoj kaj volontuloj de E@I pasigis kune en la slovaka montara vilag\u0302eto Liptovsky\u0301 Ja\u0301n. Dum kvar tagoj ni aktive ripozis per sportumado kaj diversaj aliaj aktivaj\u0302oj. Bons\u0302ance neniu rompis siajn krurojn kaj c\u0302iuj felic\u0302e revenis hejmen. \ud83d\ude42"}, {"text_idx": "#000001", "text": "Neg\u0302tabulistoj pretaj por leciono \ud83d\ude42"}, {"text_idx": "#000002", "text": "C\u0302efa programero dum niaj ferioj estis neg\u0302tabulado. Duono de E@I-anoj neniam antau\u0306e neg\u0302tabulis, kelkaj havis jam ian sperton. Se iu volis, povis elekti ankau\u0306 skiadon. Dum unuaj du tagoj ni havis instruistinon, kiu montris al ni, kiel uzi neg\u0302tabulon kaj kiel movi niajn genuojn kaj piedojn."}, {"text_idx": "#000004", "text": "Ni komencis je malalta, sed sufic\u0302e akra monteto. Kvankam mi ac\u0302etis artikoprotektilojn, c\u0302iutage mi ekhavis multajn novajn ekimozojn post ofta falado sur neg\u0302o. Poste ni s\u0302ang\u0302is monteton al iom malpli akra, sed kun skilifto, do ni povis ankau\u0306 eklerni kiel g\u0302in uzi. Kaj tio entute ne estas tiel facila, kiel aspektas, almenau\u0306 ne je la komenco."}, {"text_idx": "#000006", "text": "Sed neg\u0302tabulumado ne estis nia nura okupo dum tiu plilongigita semajnfino. Ni ankau\u0306 vizitis la akvoparkon Tatralandia, kie eblas nag\u0302i en diversaj basenoj kun termala au\u0306 mara akvo, uzi toboganojn au\u0306 simple kus\u0302i en tropikaj temperaturoj kaj ripozi rigardante belegan montaran pejzag\u0302on de slovakaj Tatroj kovritaj per neg\u0302o."}, {"text_idx": "#000007", "text": "Ripozitaj post nag\u0302ado, ni \u201ckrokodilis\u201d \ud83d\ude42"}, {"text_idx": "#000008", "text": "Tio ne estis fino de niaj aktivaj\u0302oj. Antau\u0306 nag\u0302ado en Tatralandia ni vizitis ankau\u0306 apudan aerodinamikan tunelon, kie ni povis flugi kiel birdoj. Unue ni devis vesti specialajn supertutojn, kaskojn, okulvitrojn kaj partopreni trejnadon. Poste c\u0302iuj dum du minutoj povis eksenti sin kiel paras\u0302utistojn, kiuj j\u0302us saltis el aviadilo."}, {"text_idx": "#000009", "text": "La flug-teamo de E@I post sukcesa paras\u0302uta salto en la aer-turbino."}, {"text_idx": "#000010", "text": "Por kurag\u0302uloj estis ankau\u0306 tre interesa ekskurso al Ursa Kaverno, kie gvidis nin Ja\u0301n Vajs. Mi persone jam vizitis kelkfoje kavernojn, sed kutime malpli grandajn. Granda avantag\u0302o de nia ekskurso estis spertulo kiel Ja\u0301n Vajs, kiu perfekte konas historion de la kaverno kaj c\u0302iujn g\u0302iajn sekretojn. Ene ni vidis ankau\u0306 stalagmitojn, stalaktitojn kaj kelkajn dormantajn vespertojn."}, {"text_idx": "#000011", "text": "Vintra Liptovsky\u0301 Ja\u0301n el la rigardturo."}, {"text_idx": "#000012", "text": "Mi tre s\u0302atas montojn, ankau\u0306 kavernojn, do por mi tio estis tre interesaj tagoj plenaj je multaj interesaj atrakcioj. Pro mia mallerteco eble mi ne havas ian specialan talenton en neg\u0302tabulado, sed ec\u0302 tia nespertulo kiel mi havis s\u0302ancon ekkoni novan sporton kaj g\u0302ui vintran veteron."}, {"text_idx": "#000013", "text": "Neg\u0302tabulumi sur fres\u0302a neg\u0302o? Bonega matena sporto."}]